 Ṣe ni iná ọrọ náà tún rú sóde lórí ayélujára lọjọ Aje nígbà tí àbúrò bàbá olorì Damilola, tii ṣe ẹni tó kú ní bàbá fún, fi fọnrán ohùn kan síta. Ninu fọnrán ohùn bàbà náà, tí wọn pé ni Master G  Baba Damola ló ti n sọ pé, àwọn ni ẹbi Damilola to kúrò ní ààfin láìpẹ yìí. Baba naa ló sàlàyé pé ẹbí Moshood ni òun àti pé gbogbo igbésẹ tí Damilola gbé lori Ayejara irọ pátápátá ni. Oba Gbolahan Timson Shomolu Bariga ní Restructuringti bọ aṣọ kò bá Omọyẹ mọ! Ó ni àwọn mọnáfìkí èèyàn ló tí ọmọ náà kúrò níbi ògo rẹ tí yóò tí ṣe orííre, àwọn náà sì ni wọn tìí kó máá sọ ìsọkúsọ nípa Aláàfín, Ọba Adeyemi keji àti pe bàbá kò le kúrò láàfin, bákan náà sì ni kò fi ìyà jẹẹ gẹgẹ bi Damilola ṣe sọ. Baba G ọhun tún fikun pé Aláafin lo sọ Damilola di èèyàn, ó sì ń ran ẹbi àwọn lọwọ ni pẹlú bí ó ṣe fẹẹ, baba lo n ran àbúrò Damilola lọ sí ilé ìwé tí ọpọ àbúrò rẹ mííràn sì wà nínú ààfìn títí dí àsìkò yìí. Ó tún wá rọ àwọn ènìyàn láti bẹ Aláàfin nítóri kò fi ìyàjẹ Damilola,  Titi di àsìkò yìí, Aláàfin ṣì ń fi owó ránṣẹ sí Damilola lósòòsù. Damilola fi epe ránṣẹ láti fèsì sí ọrọ Baba G Olorì Damilola Adeyemi tí wa ké gbèjarè sí gbogbo ẹni tó bá ṣetan láti gba pé kò sí nǹkan tí òun yóò tún padà lọ mú ní ilé ilé Alááfin Oyo nítorí pé ibi tí a bá ti dágbére pé ó dàárọ a kìí tún sọ pé ẹ káalẹ níbẹ. Damilola to fọnrere lójú òpó instagramu rẹ láti fèsì sí ọrọ fọran ohùn tí Baba G fisita. Damilola ní alátẹnujẹ ni ẹni tọ n sọrọ nínú fọran náà, àti pe wọn fẹ pà òun bi wọn ṣe pa bàbá òun ni. Damilola nínú ọrọ rẹ lójú òpó Instagram ló tí kéde pé láí, òun kò le padà sí ààfin nítorí òun lóun mọ ibi ti bàtà tí n ta òun lẹsẹ nígbà ti òun wà ni àafin Ọba Lamidi Adeyemi. Olorì Damilola fi kun pé, gbogbo ọrọ ti baba náà tó pè ni Master G sọ kò ni òòtọ kan nínú, bí kò ṣe irọ pọnbélé. Ó ní owó tí wọn dájọ fún òun lórí ayélujára ní òun fi gba ilé àti sọọbù fún ìyà òun, kìí ṣe Aláàfin lo fi owó ránṣẹ sì òun. Olorì tó ti kúrò láàfin náà fi kun pé, alátẹnujẹ ni bàbá náà, àti pé òun fúra òun ni òun ń san owó ilé ìwé ọmọ òun. Damilola ni ti Master G bá ni ẹrí gbogbo nǹkan tí ó sọ yìí pé Kabiesi lo gba ilé fún ìyá òun tàbí òun fí owó ránṣẹ, kí wọn gbé síta. Epe ńlá sì lo fi ránṣẹ sí bàbà náà lórí ìṣẹlẹ ọhun èyí tí a kò lè máa kọ lójú òpó yìí. Olori Badrat àti Aanu gbé lẹyìn olórí Olorì Damilola Àwọn olorì méjì tí wọn ti sá kúrò ní Ààfin Oyo ṣaaju olórí Damilola, eyiun olorì Badrat Ajoke àti Olorì Aanuoluwapo, naa ti gbe lẹyìn ohun tí Olorì Damilola sọ nípa Master G. Nígbà ti wọn ń fèsì labẹ fọnrán ohùn tí ẹni tó pé ara rẹ ní Baba Damilola fisita, àwọn olorì Badrat àti Aanu ni bákan náà ni wọn ṣe lásìkò tí àwọn kúrò ní ààfin Oyo. Badra ni bàbá òun tilẹ ni wọn lo láti máa bẹ òun láti padà sí ààfin, tí Damilola náà sì ni bo se ri nígbà tòun náà nìyẹn. Awọn olorì méjèèjì ní ààfin máa ń fún àwọn alatẹnujẹ kan lowo lati maa bẹ àwọn lórí ayélujára pé kí àwọn padà sí ààfin. Awọn olorì mejeeji náà, tó gbé lẹyìn olórí Damilola fún ìgbésẹ akin to gbé láti kúrò ní ààfin, tún ń rọ láti máṣe yí ìpinnu ọkàn rẹ padà, kò tún máa lọ rẹrin nínú iya, tí wọn pè ní Suffering and Smiling Kàkà kí ewé agbọn dẹ nìdí ọrọ bí ọkàn lára olórí Aláàfin Ọyọ, Ayaba Damilola ṣe kúrò ní ààfin Oyo, ko ko ko lo n le si. : Aláàfin: Olorì Damilola ní kí wọn má pa òun, bí wọn ṣe pa bàbá òun 